Suchinthana/ta-wikipedia huggingface dataset:
மூருட்டு மக்கள்

மூருட்டு மக்கள் அல்லது மூருட் (மலாய்: Kaum Murut அல்லது Bangsa Murut; ஆங்கிலம்: Murut; சீனம்: 穆鲁特) என்பவர்கள் தென்கிழக்கு ஆசியா, நாடுகளில் வாழும் பூர்வீகப் பழங்குடி மக்களாகும். முக்கியமாக இவர்களை மலேசியாவின், சபா, சரவாக் மாநிலங்கள்; புரூணை; இந்தோனேசியாவின் கலிமந்தான் உள்ளிட்ட இடங்களில் காணலாம்.

போர்னியோவின் வடக்கு உள்நாட்டுப் பகுதிகளில் வசிக்கும் 29 துணை இனக் குழுக்களில் (Sub-ethnic Groups) மூருட்டு மக்களும் ஒரு குழுவினர் ஆகும். மூருட்டு மக்கள் பேசும் மூருட்டு பேச்சு மொழிகள் (Murutic Languages) என்பது ஆசுத்திரோனேசிய மொழிகளுக்குள் (Austronesian Languages) வகைப்படுத்தப் பட்டுள்ளன. மூருட்டு என்பதன் நேரடி மொழிபெயர்ப்பு ’மலை மக்கள்’ என்பதாகும்.

மக்கள் தொகையியல்

மூருட்டு சமூகங்களில் பெரும் பகுதியினர் சபா, கிழக்கு மலேசியாவின் தென்மேற்கு உள்பகுதியில் உள்ளனர். குறிப்பாக சபுலுட் ஆறு (Sapulut) மற்றும் படாஸ் ஆறு (Padas) ஆகியவற்றின் கரையோர மாவட்டங்களான கெனிங்காவ் மாவட்டம் (Keningau District), தெனோம் மாவட்டம் (Tenom District), நாபாவான் மாவட்டம் (Nabawan District) மற்றும் பியூபோர்ட் மாவட்டம் (Beaufort District) ஆகிய மாவட்டங்களில் உள்ளனர். 

சரவாக் எல்லைப் பகுதிகளில், குறிப்பாக லாவாஸ் மாவட்டம் (Lawas District) மற்றும் லிம்பாங் பிரிவு (Limbang Division) பகுதிகளைச் சுற்றிலும் வாழும் மூருட் மக்களை தாகல் மக்கள் (Tagal People) என்று அழைக்கின்றனர்.

புருணை மூருட் மக்கள்

இந்தோனேசியாவைப் பொருத்த வரையில், வடக்கு கலிமந்தான் பகுதியில் மலினாவ் (Malinau Regency) மற்றும் நுனுக்கான் (Nunukan Regency) மாவட்டங்களில் அதிகமாக உள்ளனர். புரூணை நாட்டிலும் கணிசமான அளவில் வாழ்கின்றனர். 

புருணையில் உள்ள மூருட் மக்கள் தெம்புராங் மாவட்டத்தில் (Temburong District) அதிகமாகக் காணப் படுகின்றனர். அவர்கள் அங்கு லுன் பாவாங் (Lun Bawang) என்று அழைக்கப் படுகிறார்கள். இவர்கள் ஒரு காலத்தில் புரூணை சுல்தான்களுக்கு இராணுவ ஆற்றலை வழங்கி உள்ளனர். அண்மைய ஆண்டுகளில் இவர்களின் மக்கள் தொகை குறைந்து வருகிறது.

மேற்கோள்கள்

மேலும் காண்க 
 டூசுன்
 கடசான்
 லுன் பாவாங்
 டயாக்
 பஜாவு
 பிசயா
 மூருட் மலை

வெளி இணைப்புகள்

சபா
இந்தோனேசியா
போர்னியோ
மலேசிய மக்கள்‎
இந்தோனேசிய மக்கள்‎
[பகுப்பு:தென்கிழக்காசிய இனக்குழுக்கள்]]
மலேசியப் பழங்குடிகள்
2023 மிசோரம் சட்டப் பேரவைத் தேர்தல்

2023 மிசோரம் சட்டப் பேரவைத் தேர்தல் (2023 Mizoram Legislative Assembly election) 7 நவம்பர் 2023 அன்று மாநிலத்தின் 40 சட்டப் பேரவை உறுப்பினர்களையும் தேர்ந்தெடுப்பதற்காக நடைபெற்றது. 

இத்தேர்தலுக்கான முடிவுகள், இராசத்தான், மத்தியப் பிரதேசம், சத்தீசுகர் மற்றும் தெலங்காணா மாநில  சட்டப் பேரவைத் தேர்தல் முடிவுகளுடன் 4 திசம்பர் 2023 அன்று அறிவிக்கப்பட்டது. மொத்தமுள்ள 40 சட்டமன்றத் தொகுதிகளில் 27 இடங்களில் வென்றதன் மூலம் ஜோரம் மக்கள் இயக்கம் ஆட்சி அமைத்தது.

பின்னணி 

மிசோரம் சட்டப் பேரவையின் பதவிக்காலம் 17 திசெம்பர் 2023 அன்று முடிவடைகிறது. இதற்கு முன் 2018 நவம்பரில் சட்டப் பேரவை தேர்தல் நடந்தது. தேர்தலுக்குப் பிறகு, மிசோ தேசிய முன்னணி மாநில அரசாங்கத்தை அமைத்தது, சோரம்தாங்கா முதலமைச்சரானார்.

மிசோரமில் 19,93,937 ஆண்கள், 20,84,675 பெண்கள் மற்றும் 69 மூன்றாம் பாலினத்தவர்கள் என மொத்தம் 40,78,681 வாக்காளர்கள் உள்ளனர்.

அட்டவணை

கட்சிகளும் கூட்டணிகளும்

தேர்தல் முடிவுகள் 
மொத்தமுள்ள 40 சட்டமன்றத் தொகுதிகளில் ஜோரம் மக்கள் இயக்கம் 27 தொகுதிகளில் வென்று ஆட்சியைக் கைப்பற்றியது.

கட்சி வாரியாக முடிவுகள்

மாவட்டவாரியாக முடிவுகள்

மேற்கோள்கள் 

மிசோரத்தில் மாநில சட்டப் பேரவைத் தேர்தல்கள்
2023 இந்திய மாநிலங்களின் சட்டமன்றத் தேர்தல்கள்
தென்னாப்பிரிக்க மாணவர் இயக்கம்

தென்னாப்பிரிக்க மாணவர் இயக்கம் (South African Students' Movement) என்பது தென்னாப்பிரிக்க பள்ளி மாணவர்களின் நிறவெறி எதிர்ப்பு அரசியல் அமைப்பாகும். 1976 ஆம் ஆண்டு தென்னாப்பிரிக்க பள்ளி மாணவர்களிடையே ஏற்பட்ட சோவெட்டோ எழுச்சியில் இந்த அமைப்பின்  பங்களிப்பிற்காக மிகவும் பிரபலமானது. 1976 ஆம் ஆண்டு வாக்கில் இவ்வமைப்பு கறுப்பு உணர்வு இயக்கத்துடன் வலுவாக அடையாளம் காணப்பட்டது. 1977 ஆம் ஆண்டு அக்டோபரில் நிறவெறி அரசாங்கத்தால் இவ்வமைப்பு தடைசெய்யப்பட்டது. இந்நடவடிக்கை  எழுச்சிக்கான அடக்குமுறை அரசின் பிரதிபலிப்பின் ஒரு பகுதியாகும்.  

தென்னாப்பிரிக்க மாணவர் இயக்கமானது 1972 ஆம் ஆண்டில் திரான்சுவால் மாகாணத்தில் நிறுவப்பட்டது. சோவெட்டோ உயர்நிலைப் பள்ளிகளில் மிகவும் தீவிரமாக  செயலில் இருந்தது. கல்வியாளர் நோசிபோ டிசெகோவின் கூற்றுப்படி இதன் முன்னோடி ஆப்பிரிக்க மாணவர் இயக்கம்  1968 ஆம் ஆண்டில் சொவெட்டோவில் நிறுவப்பட்டது. ஆப்பிரிக்க மாணவர் இயக்கத்தின் தலைவர்கள் கறுப்பு உணர்வு தென்னாப்பிரிக்க மாணவர் அமைப்பின் தலைவர்களுடன் கலந்தாலோசித்து ஆப்பிரிக்க மாணவர் இயக்கத்தை மறுபெயரிடுவதற்கும் விரிவுபடுத்துவதற்கும் முடிவுசெய்தது. பின்னர் பாண்டு கல்வி முறைக்கு எதிராக பல பரந்த பிரச்சாரங்களைத் தொடங்கியது.

மேற்கோள்கள் 

தென்னாப்பிரிக்காவில் அரசியல்
மீனாட்சிபுரம், நாகர்கோவில்

மீனாட்சிபுரம் என்பது இந்தியா தீபகற்பத்தின் தமிழ்நாடு மாநிலத்தில் கன்னியாகுமரி மாவட்டத்தின் நாகர்கோவில் பகுதியில்,  (அதாவது, 8.182611°N, 77.435708°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 46 மீட்டர் உயரத்தில் அமைந்துள்ள ஒரு புறநகர்ப் பகுதியாகும். நாகர்கோவில், கோட்டாறு, வடிவீஸ்வரம், வடசேரி, இடலாக்குடி, இளங்கடை மற்றும் சுசீந்திரம் ஆகியவை மீனாட்சிபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.

மீனாட்சிபுரத்தில் அரசு விரைவுப் போக்குவரத்துக் கழகப் பணிமனை ஒன்று உள்ளது. இதன் அருகிலேயே அண்ணா பேருந்து நிலையம் அமைந்துள்ளது. பத்தொன்பதாம் நூற்றாண்டில் கட்டப்பட்டு, கம்பீரமாகக் காட்சியளிக்கும் மணிக்கூண்டு ஒன்று இங்கு நான்கு சாலைகளின் சந்திப்பில் உள்ளது.

மீனாட்சிபுரம் பகுதியில் துணிக்கடைகள் அதிகம் உள்ளன. ஒவ்வொரு வருடமும் தீபாவளிப் பண்டிகையை ஒட்டி இங்கு வரும் மக்களால், மீனாட்சிபுரம், போக்குவரத்து நெரிசல் மிகுந்து காணப்படும். மேலும், கிறிஸ்துமஸ் பண்டிகை மற்றும் புத்தாண்டு கொண்டாட்டங்களுக்காக பட்டாசு, காகித, நெகிழி நட்சத்திரங்கள், துணிகள் மற்றும் இதர பொருட்கள் வாங்க மக்கள் கூட்டம் காலை முதல் இரவு வரை காணப்படுகிறது. டாடா குழுமத்தின் தனிஷ்க் ஜூவல்லரி, தன் கிளை ஒன்றை மீனாட்சிபுரத்தில் அமைத்துள்ளது. டைடன் கடிகாரம் விற்பனையகம் டைடன் உலகம் ஒன்றும் மீனாட்சிபுரத்தில் நிறுவப்பட்டுள்ளது.

மீனாட்சிபுரம் பகுதியானது, நாகர்கோவில் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் எம். ஆர். காந்தி ஆவார். மேலும் இப்பகுதி, கன்னியாகுமரி மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக விஜய் வசந்த், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள்

வெளி இணைப்புகள் 
 
 

கன்னியாகுமரி மாவட்டத்திலுள்ள ஊர்களும் நகரங்களும்
2023 மத்தியப் பிரதேச சட்டப் பேரவைத் தேர்தல்

2023 மத்தியப் பிரதேச சட்டப் பேரவைத் தேர்தல் (2023 Madhya Pradesh Legislative Assembly election) மத்தியப் பிரதேச சட்டப் பேரவையின் 230 உறுப்பினர்களை தேர்ந்தெடுப்பதற்கு இத்தேர்தல் நவம்பர் 2023ல் நடத்துவதற்கு இந்தியத் தேர்தல் ஆணையம் திட்டமிடப்பட்டுள்ளது

பின்னணி 
நடப்பு மத்தியப் பிரதேச சட்டப் பேரவையின் பதவிக்காலம் 07 சனவரி 2023 உடன் முடிவடைகிறது.முன்னர் நவம்பர் 2018ல் மத்தியப் பிரதேச சட்டப் பேரவைத் தேர்தல் நடைபெற்றது. தேர்தலில் இந்திய தேசிய காங்கிரசு பெரும்பான்மை தொகுதிகளைக் கைப்பற்றி கமல் நாத் தலைமையில் ஆட்சி அமைத்தது.

மார்ச் 2020ல் 22 இந்திய தேசிய காங்கிரஸ் சட்டப் பேரவை உறுப்பினர்கள் ஜோதிர் ஆதித்யா மாதவராவ் சிந்தியா தலைமையில் தங்கள் பதவியை துறந்தனர்.இதனால் சட்டப் பேரவையில் இந்திய தேசிய காங்கிரசு கட்சி பெரும்பான்மை இழந்ததால் ஆட்சி கவிழ்ந்தது. உடனடியாக பாரதிய ஜனதா கட்சி சட்டப் பேரவை உறுப்பினர்கள் சிவராஜ் சிங் சௌகான் தலைமையில் ஆட்சி அமைத்தனர்.

தேர்தல் அட்டவணை

அரசியல் கட்சிகள் மற்றும் கூட்டணிகள்

கருத்துக் கணிப்புகள்
இத்தேர்தலில் பாரதிய ஜனதா கட்சிக்கும், இந்திய தேசிய காங்கிரசு கட்சிக்கும் இடையே கடும் போட்டி நிலவுகிறது.

தேர்தல் முடிவுகள்
மொத்தமுள்ள 230 தொகுதிகளில் பாரதிய ஜனதா கட்சி  163 தொகுதிகளைக் கைப்பற்றி ஆட்சியை தக்கவைத்துள்ளது. மோகன் யாதவ் முதலமைச்சராக தேர்ந்தெடுக்கப்பட்டார்.

புதிய முதலமைச்சர்
தேர்தலில் பெரும்பான்மை தொகுதிகளைக் கைப்பற்றிய பாரதிய ஜனதா கட்சியின் முதலமைச்சராக மோகன் யாதவ் மற்றும் துணை முதலமைச்சர்களாக  ஜெகதீஷ் தேவ்தா மற்றும் இராஜேந்திர சுக்லா ஆகியோர் 13 டிசம்பர் 2023 அன்று பதவி ஏற்றனர். சட்டமன்றத் தலைவராக (சபாநாயகர்)  நரேந்திர சிங் தோமர் தேர்வு செய்யப்பட்டார்.

இதனையும் காண்க
 2023 இந்தியப் பொதுத்தேர்தல்கள்
 மத்தியப் பிரதேச சட்டப் பேரவை
 மத்தியப் பிரதேச சட்டப் பேரவைத் தொகுதிகள்
 மத்தியப் பிரதேச முதலமைச்சர்களின் பட்டியல்

மேற்கோள்கள் 

2023 இந்திய மாநிலங்களின் சட்டமன்றத் தேர்தல்கள்
மத்தியப் பிரதேசத்தில் மாநில சட்டப் பேரவைத் தேர்தல்கள்
2023 நாகாலாந்து சட்டமன்றத் தேர்தல்

2023 நாகாலாந்து சட்டமன்றத் தேர்தல்  (2023 Nagaland Legislative Assembly), நாகாலாந்து சட்டமன்றத்தின் 60 உறுப்பினர்களை தேர்தல் மூலம் தேர்ந்தெடுக்கப்பட மார்ச் 2023ல் தேர்தல் நடைபெற உள்ளது.

பின்னணி 
தற்போதைய  நாகாலாந்து சட்டமன்றத்தின் பதவிக்காலம் 12 மார்ச் 2023 அன்றுடன் முடிவடைகிறது. முன்னர் நாகாலாந்து சட்டமன்றத் தேர்தல் 2018 பிப்ரவரி மாதத்தில் நடைபெற்றது. இத்தேர்தலில்  தேசியவாத ஜனநாயக முற்போக்கு கட்சி மற்றும் பாரதிய ஜனதா கட்சி கூட்டணி வெற்றி பெற்று நைபியு ரியோ  தலைமையில் ஆட்சி அமைத்தது.

தேர்தல் அட்டவணை

தேர்தல் முடிவுகள்
மொத்தமுள்ள 60 தொகுதிகளுக்கான வாக்கு எண்ணிக்கை 2 மார்ச் 2023 அன்று நடைபெற்றது. ஆளும் வடகிழக்கு ஜனநாயகக் கூட்டணி ஆட்சி அமைக்க தேவையான 37 தொகுதிகளைக் கைப்பற்றியுள்ளது. அதில் தேசியவாத ஜனநாயக முற்போக்கு கட்சி 25 தொகுதிகளையும்; பாரதிய ஜனதா கட்சி 12 தொகுதிகளையும் கைப்பற்றியுள்ளது.
பாரதிய ஜனதா கட்சி கட்சி கூட்டணியுடன் தேசியவாத ஜனநாயக முற்போக்கு கட்சி தலைவர் நைபியு ரியோ தலைமையிலான அமைச்சரவை 7 மார்ச் 2023 பதவியேற்க உள்ளது.

இதனையும் காண்க
 2023 இந்தியப் பொதுத்தேர்தல்கள்
வடகிழக்கு ஜனநாயகக் கூட்டணி
 நாகாலாந்து சட்டமன்றம்
 நாகாலாந்து முதலமைச்சர்களின் பட்டியல்

மேற்கோள்கள்

நாகாலாந்து
நாகாலாந்தின் சட்டமன்றம்
நாகாலாந்து சட்டமன்றத் தேர்தல்கள்
2023 இந்திய மாநிலங்களின் சட்டமன்றத் தேர்தல்கள்
2023 கர்நாடகா சட்டமன்றத் தேர்தல்

2023 கர்நாடகா சட்டமன்றத் தேர்தல் (2023 Karnataka Legislative Assembly election) என்பது கர்நாடகா சட்டப் பேரவையின் 224 உறுப்பினர்களை தேர்ந்தெடுப்பதற்காக தேர்தல் மே 10, 2023 அன்று  நடைபெற உள்ளது. வாக்குகள் எண்ணப்பட்டு முடிவுகள் 13 மே 2023 அன்று அறிவிக்கப்பட்டது.

பின்னணி 
முந்தைய சட்டமன்றத்தின் பதவிக்காலம் 24 மே 2023 அன்றுடன் முடிவடைந்தது. முன்னர் கர்நாடக சட்டமன்றத் தேர்தல் மே 2018 இல் நடைபெற்றது. தேர்தலுக்குப் பிறகு இந்திய தேசிய காங்கிரசு மற்றும் ஜனதா தளம் (சமயச்சார்பற்ற) கட்சிகள் கூட்டணி அமைத்து எச். டி. குமாரசாமி தலைமையில் ஆட்சி அமைத்தது.

சூலை 2019ல் இந்திய தேசிய காங்கிரசு மற்றும் ஜனதா தளம் (சமயச்சார்பற்ற) கட்சியின் பல சட்டமன்ற உறுப்பினர்கள் பதவி விலகியதால்   எச். டி. குமாரசாமி  தலைமயிலான கூட்டணி அரசு கவிழ்ந்தது. உடனடியாக பாரதிய ஜனதா கட்சியின் பி. எஸ். எடியூரப்பா தலைமையில் ஆட்சி அமைக்கப்பட்டது.

26 சூலை 2021 அன்று எடியூரப்பா முதலமைச்சர் பதவியிலிருந்து பதவி விலகினார். எனவே 28 சூலை 2021 அன்று பசவராஜ் பொம்மை முதலமைச்சராக பதவி ஏற்றார்.

தேர்தல் அட்டவணை
2023 மார்ச் 29 அன்று இந்திய தேர்தல் ஆணையத்தால் தேர்தல் அட்டவணை அறிவிக்கப்பட்டது. தேர்தல் ஆணையம், மாதிரி நடத்தை விதிகள், அட்டவணை அறிவிப்புடன் "உடனடியாக அமலுக்கு வந்ததாக" அறிவித்தது.

கட்சிகள் மற்றும் கூட்டணிகள்

தேர்தல் கருத்துக் கணிப்புகள்

தேர்தல் முடிவுகள்

இதனையும் காண்க
 2023 இந்தியப் பொதுத்தேர்தல்கள்
 2018 கர்நாடகா சட்டமன்றத் தேர்தல்

குறிப்புகள்

மேற்கோள்கள்

கர்நாடக சட்டமன்றத் தேர்தல்கள்
கர்நாடக சட்டமன்றம்
2023 இந்திய மாநிலங்களின் சட்டமன்றத் தேர்தல்கள்
கீரிப்பாறை

கீரிப்பாறை என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில், () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமைந்துள்ள ஒரு குன்றுப் பகுதியாகும்.
 திட்டுவிளை, பூதப்பாண்டி, வடசேரி, நாகர்கோவில் மற்றும் குலசேகரம் ஆகியவை கீரிப்பாறைக்கு அருகிலுள்ள முக்கிய புறநகர்ப் பகுதிகளாகும். அரசு இரப்பர் கழகம் தன்னுடைய இரப்பர் தொழிற்சாலை ஒன்றை இங்கு அமைத்துள்ளது.

கீரிப்பாறை பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் என். தளவாய் சுந்தரம் ஆவார். மேலும் இப்பகுதி, கன்னியாகுமரி மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக விஜய் வசந்த், 2019, 2021 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள் 

கன்னியாகுமரி மாவட்டம்

வெளி இணைப்புகள்
பரதேசி யூதர்

பரதேசி யூதர் (Paradesi Jews) எனப்படுவோர் எசுப்பானியாவில் இருந்து யூதர்கள் வெளியேற்றப்பட்டதைத் தொடர்ந்து 15-ஆம், 16-ஆம் நூற்றாண்டுகளில் இந்தியத் துணைக்கண்டத்தில் குடியேறிய யூதர்களின் இனக்குழுவைக் குறிக்கும். பரதேசி மலையாளத்தில் வெளிநாட்டினர் எனப் பொருள். கட்டாய மதமாற்றம், துன்புறுத்தல், யூத எதிர்ப்புக் கொள்கை ஆகியவற்றின் காரணமாக எசுப்பானியாவில் இருந்து யூதர்களை வெளியேற்றும் அலாம்பிரா ஆணை, 1496 இல் போர்த்துக்கேய மன்னர் மானுவலின் ஆணை ஆகியவை எசுப்பானியா, போர்த்துகலில் இருந்து செபராது யூதர்களை வெளியேற்றியது. இவர்கள் சில வேளைகளில் "வெள்ளை யூதர்கள்" என்று குறிப்பிடப்படுகிறார்கள், இருப்பினும் அந்தப் பயன்பாடு பொதுவாக இழிவான அல்லது பாரபட்சமாகக் கருதப்படுகிறது, ஒப்பீட்டளவில் சமீபத்திய (15 ஆம் நூற்றாண்டின் இறுதியில் இருந்து) யூதக் குடியேறிகளைக் குறிக்கிறது.

18-ஆம், 19-ஆம் நூற்றாண்டுகளில் பரதேசி யூதர்கள் அரபு, முசுலிம் நாடுகளில் இருந்து வெளியேற்றப்பட்டு இந்தியத் துணைக்கண்டத்தில் குடியேறிய செபராதியர் ஆவர். கொச்சியில் குடியேறிய பரதேசி யூதர்கள் மசாலாப் பொருட்களை விற்பனை செய்தனர். இவர்கள் தென்னிந்தியாவில் கேரளத்தில் குடியேறிய பரந்த கொச்சி யூத சமூகத்தில் தம்மை இணைத்துக் கொண்டனர்.

சென்னையின் பரதேசி யூதர்கள் கோல்கொண்டா வைரம், விலைமதிப்பற்ற கற்கள் மற்றும் பவளங்களை விற்பனை செய்தார்கள். இவர்கள் கோல்கொண்டாவின் ஆட்சியாளர்களுடன் மிகவும் நல்ல உறவைக் கொண்டிருந்தனர், இவர்கள் சில வெளிநாடுகளுடன் (உதுமானியப் பேரரசு, ஐரோப்பா) வணிகத் தொடர்புகளைப் பேணி வந்தனர், அத்துடன் அவர்களின் மொழித் திறன் பயனுள்ளதாக இருந்தது. செபராதுகள் இலதீனோ (யூதியோ-எசுப்பானியம்) பேசினாலும், இந்தியாவில் அவர்கள் மலபார் யூதர்கள் என்றும் அழைக்கப்படும் கொச்சி யூதர்களிடமிருந்து தமிழ், கொங்கணி மொழி, யூத-மலையாளம் ஆகியவற்றைக் கற்றனர்.

இந்தியா 1947 இல் விடுதலை பெற்றதும், இசுரேல் ஒரு நாடாக அங்கீகரிக்கப்பட்டதும், பெரும்பாலான கொச்சி யூதர்கள் அலியாவை உருவாக்கி 1950களின் நடுப்பகுதியில் இசுரேலுக்குக் குடி பெயர்ந்தனர். பரதேசி யூதர்கள் பலர், ஆங்கிலோ இந்தியர்களின் தேர்வுகளைப் போலவே, ஆத்திரேலியாவுக்கும், ஏனைய பொதுநலவாய நாடுகளுக்கும் குடிபெயர்ந்தனர்.

இவற்றையும் பார்க்க
 கொச்சி யூதர்கள்
 சென்னை யூத கல்லறை
 பரதேசி யூத தொழுகைக் கூடம்

மேற்கோள்கள்

வெளி இணைப்புகள் 

 Jews of Kerala
 The Jews of Chennai

இந்திய யூதர்கள்
யூத இனப் பிரிவுகள்
கேரள சமூகக் குழுக்கள்
யூத வரலாறு
2023 சத்தீசுகர் சட்டப் பேரவைத் தேர்தல்

2023 சத்தீசுகர் சட்டப் பேரவைத் தேர்தல் (2023 Chhattisgarh Legislative Assembly) சத்தீசுகர் சட்டப் பேரவையின் 90 உறுப்பினர்களை தேர்ந்தெடுக்க நவம்பர் 2023க்குள் நடைபெற தேர்தல் ஆகும்.தற்போது இம்மாநிலத்தில் இந்திய தேசிய காங்கிரசு கட்சியின் பூபேஷ் பாகல் முதலமைச்சராக உள்ளார்.

பின்னணி
இறுதியாக நவம்பர் 2018ல் சத்தீசுகர் சட்டப் பேரவைத் தேர்தல் நடைபெற்றது. தேர்தலில் வெற்றி பெற்ற இந்திய தேசிய காங்கிரசு கட்சியின் பூபேஷ் பாகல் தலைமையில் அமைச்சரவை அமைந்தது. சத்தீசுகர் சட்டப் பேரவையின் பதவிக் காலம் 3 சனவரி 2024 உடன் முடிவடைகிறது.

தேர்தல் அட்டவணை

அரசியல் கட்சிகள் மற்றும் கூட்டணிகள்

கருத்துக் கணிப்புகள்
4 நவம்பர் 2023 ABP News-CVoter வெளியிட்ட கருத்துக் கணிப்பில், பதிவான வாக்குகளில்  இந்திய தேசிய காங்கிரசு 44.8% வாக்குகளும்; பாரதிய ஜனதா கட்சி 42.7% வாக்குகளும் பெறும் என கணித்துள்ளது.r

தேர்தல் முடிவுகள்
மொத்தமுள்ள 90 தொகுதிகளில் பாரதிய ஜனதா கட்சி 54 தொகுதிகளில் வென்றது. காங்கிரசு இரண்டாம் இடத்திற்கு சென்றது.

இதனையும் காண்க
 2023 இந்தியப் பொதுத்தேர்தல்கள்
 சத்தீசுகர் சட்டப் பேரவை
 சத்தீசுகர் முதலமைச்சர்களின் பட்டியல்

மேற்கோள்கள்

இந்தியத் தேர்தல்கள்
சத்தீசுகர் சட்டப் பேரவை
சத்தீஸ்கர் அரசியல்
இந்தியச் சட்டமன்றத் தேர்தல்கள்
2023 இந்திய மாநிலங்களின் சட்டமன்றத் தேர்தல்கள்
2023 தெலங்காணா சட்டப் பேரவைத் தேர்தல்

2023 தெலங்காணா சட்டப் பேரவைத் தேர்தல் (2023 Telangana legislative assembly election), தெலங்காணா சட்டப் பேரவையின் 119 உறுப்பினர்களை தேர்தல் மூலம் தேர்ந்தெடுக்க டிசம்பர் 2023 நவம்பர் 30இல் நடைபெற்றது சட்டப் பேரவைத் தேர்தல். .தேர்தலில் காங்கிரஸ் வெற்றிப் பெற்று ரேவந்த் ரெட்டி முதல்வரானார்.

பின்னணி 

இறுதியாக டிசம்பர் 2018ல் தெலங்காணா சட்டப் பேரவைத் தேர்தல் நடைபெற்றது. தேர்தலில் பாரத் இராட்டிர சமிதி கட்சி பெரும்பான்மையான தொகுதிகளைக் கைப்பற்றி க. சந்திரசேகர் ராவ் தலைமையில் ஆட்சி அமைத்தது. தற்போதைய தெலங்காணா சட்டப் பேரவையின் பதவிக்காலம் 16 சனவரி 2024 அன்றுடன் முடிவடைகிறது.

தேர்தல் அட்டவணை

கட்சிகளும் கூட்டணியும்

தேர்தல் முடிவுகள் 
இத்தேர்தலில் 119 தொகுதிகளில், 64 தொகுதிகளில் இந்திய தேசிய காங்கிரசு கட்சி வென்றது.

இதனையும் காண்க 

 2023 இந்தியப் பொதுத்தேர்தல்கள்
 தெலங்காணா சட்டப் பேரவை
 தெலங்காணா முதலமைச்சர்களின் பட்டியல்

மேற்கோள்கள் 

2023 இந்திய மாநிலங்களின் சட்டமன்றத் தேர்தல்கள்
தெலங்காணாவில் மாநில சட்டப் பேரவைத் தேர்தல்கள்
தமிழ்நாடு அரசு செய்தி-மக்கள் தொடர்புத் துறை

செய்தி-மக்கள் தொடர்புத் துறை, தமிழ்நாடு அரசின் திட்டங்களையும், சாதனைகளையும் மக்களிடம் கொண்டு போய் சேர்க்கும் பணியை செய்தி மக்கள் தொடர்புத்துறை செயலாற்றுவதோடு மட்டுமல்லாமல் அரசையும், மக்களையும் இணைக்கும் முக்கியப் பாலமாகவும் செயலாற்றி வருகிறது. இத்துறையின் அமைச்சர் மு. பெ. சாமிநாதன் மற்றும் அரசுச் செயலாளர் ஆர். செல்வராஜ் இஆப ஆவார். துறையின் இயக்குநராக மரு. இரா. வைத்திநாதன் இ.ஆ.ப. 2024 பிப்ரவரி முதல் செயல்பட்டுவருகிறார். செய்தி-மக்கள் தொடர்புத் துறை இயக்குநர் அலுவலகத்தில் பல பிரிவுகள் இயங்குகிறது.

செய்தி-மக்கள் தொடர்புத் துறை செயலாளர் அலுவலகத்தின் பிரிவுகள்
 செய்தி வெளியீட்டுப் பிரிவு
  புகைப்படப் பிரிவு
  மேற்கோள் பிரிவு
  நினைவகங்கள் பிரிவு
  விழாக்கள் பிரிவு
  கள விளம்பரப் பிரிவு
  விளம்பரப் பிரிவு
  பொருட்காட்சிப் பிரிவு

செய்தி-மக்கள் தொடர்புத் துறை இயக்குநர் அலுவலகத்தின் கீழ் இயங்குபவைகள்
 தமிழ்நாடு திரைப்படப் பிரிவு
  எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்
  தமிழரசு செய்தி இதழ் & அச்சக அலுவலகம் 
  திரைப்படத் துறையினர் நல வாரியம்
 மாநில செய்தி நிலையங்கள்: புதுடெல்லி, சென்னை, மதுரை, தஞ்சாவூர், திருச்சி மற்றும் கோயம்புத்தூர் 
 செய்தி மக்கள் தொடர்பு அலுவலகங்கள், அனைத்து மாவட்டங்கள்

பிற
 கலைவாணர் அரங்கம்
 வள்ளுவர் கோட்டம்
 பாரதியார் நினைவு இல்லம், சென்னை
 காந்தி மண்டபம், சென்னை
 ராஜாஜி மண்டபம்
 அண்ணா நினைவிடம் 
 எம். ஜி. ஆர் நினைவிடம்
 ஜெயலலிதா நினைவிடம்
 கருணாநிதி நினைவிடம்

மேற்கோள்கள்

தமிழ்நாடு அரசுத் துறைகள்
ஜோரம் மக்கள் இயக்கம்

ஜோரம் மக்கள் இயக்கம் (Zoram People's Movement) வடகிழக்கு இந்தியாவில் உள்ள மிசோரம் மாநிலத்தில் காங்கிரஸ் மற்றும் மிசோ தேசிய முன்னணி அல்லாத  7 அரசியல் கட்சிகளின் கூட்டணி ஆகும். இக்கூட்டணியில் ஜோரம் தேசியவாத கட்சி, ஜோரம் அதிகாரப் பரவலாக்கக் கட்சி, ஜோரம் மறுமலர்ச்சி முன்னணி, மிசோரம் மக்கள் கட்சி, மிசோரம் மக்கள் மாநாடு கட்சி போன்ற எழு மாநிலக் கட்சிகள் இருந்தது.  இக்கட்சிகள் ஒன்றிணைந்து ஜோரம் மக்கள் இயக்கம் எனும் பெயரில் இயங்கியது. 2018 மிசோரம் சட்டமன்றத் தேர்தலில் ஜோரம் மக்கள் இயக்கம் 8 தொகுதிகளை வென்றது.2019-ஆம் ஆண்டில் மிசோரம் மக்கள் மாநாடு கட்சி இந்த இயக்கத்திலிருந்து விலகியது. எனவே ஜோரம் மக்கள் இயக்கம் அரசியல் கட்சியானது.

ஆட்சி அமைத்தல்
2023 மிசோரம் சட்டமன்றத் தேர்தலில் மொத்தமுள்ள 40 தொகுதிகளில்,  இக்கட்சி 27 தொகுதிகளைக் கைப்பற்றி லால்துஹோமா தலைமையில் ஆட்சி அமைத்தது.

மேற்கோள்கள்

இந்திய அரசியல் கட்சிகள்
மிசோரம்
மிசோரம் அரசியல் கட்சிகள்
முருகன் கோயில்

முருகன் கோயில் என்பது இந்துக் கோயிலின் கருவறையில் முருகன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் முருகன் கோயில் என்று அழைக்கப்படுகிறது. இக்கோயில் சைவ வழிபாட்டு நெறிமுறைகளைப் பின்பற்றி, பூசைகள் நடைபெறும் தலமாக விளங்குகிறது. முருகன் அம்சம் என்று குறிப்பிடப்படும் அர்த்தமானது, முருகன் மற்றும் அவரது வெவ்வேறு திருநாமங்களாக சுப்பிரமணியசுவாமி, பாலசுப்பிரமணியர், தண்டாயுதபாணி சுவாமி, பழனி ஆண்டவர், கார்த்திகேயர், குமாரசுவாமி, சரவணபவர், வேலவர்,  சண்முகர், கந்தசுவாமி மற்றும் ஆறுமுகர் என்று முக்கியமானவைகளாகக் கருதப்படுகிறது.

பழனியில், தண்டாயுதபாணி சுவாமி கோயில் கொண்டு, முருகன் பக்தர்களுக்கு அருள்பாலிக்கிறார். திருச்செந்தூரில், சுப்பிரமணியசுவாமி கோயில் கருவறையில், முருகன்  காட்சியளிக்கிறார். சுவாமிமலையில், சுவாமிநாதசுவாமி கோயிலில்  முருகன் தோற்றமளிக்கிறார். சென்னையின் வடபழனியில், பழனி ஆண்டவர் கோயிலில் முருகன் பக்தர்களுக்குக் காட்சி தருகிறார்.

மேற்கோள்கள்
புத்தாத்தான் மாவட்டம்

புத்தாத்தான் மாவட்டம்; (மலாய்: Daerah Putatan; ஆங்கிலம்: Putatan District) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்த மாவட்டத்தின் தலைநகரம் புத்தாத்தான் நகரம் (Putatan Town).

சபா, மேற்கு கரை பிரிவில் உள்ள இதர மாவட்டங்களான கோத்தா பெலுட் மாவட்டம் (Kota Belud District); கோத்தா கினபாலு மாவட்டம் (Kota Kinabalu District), பாப்பார் மாவட்டம் (Papar District), பெனாம்பாங் மாவட்டம் (Penampang District); ரானாவ் மாவட்டம் (Ranau District); துவாரான் மாவட்டம் (Tuaran District) ஆகிய மாவட்டங்களுடன் ஒரு பகுதியாக இந்த புத்தாத்தான் மாவட்டமும் அமைந்து உள்ளது.

சொற்பிறப்பியல் 

புத்தாத்தான் மாவட்டத்தின் பெயர் புத்தாட் (Putat) என்பதில் இருந்து உருவானது. ஒரு காலத்தில் புத்தாத்தான் பகுதியில் புத்தாட் எனும் அதிகமாய்ப் பூக்கும் மரங்கள் இருந்தன. அந்த வகை மரங்கள் புத்தாத்தான் சதுப்புநிலங்களில் அதிகமாக இருந்ததால் அந்த இடத்திற்கு புத்தாத்தான் என்று பெயர் வந்தது.

பொது 

புத்தாத்தான் மாவட்டத்தின் தலைநகரமான புத்தாத்தான் நகரம், கோத்தா கினபாலு பெருநகரப் பகுதியின் (Greater Kota Kinabalu) துணைக்கோள் நகரங்களில் ஒன்றாகும். புத்தாத்தான் நகருக்கு அருகாமையில் பெத்தகாஸ் (Petagas) எனும் மற்றும் ஒரு துணைக்கோள் நகரமும் உள்ளது.

இந்த நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில் தான் புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.

வரலாறு

1884-ஆம் ஆண்டில் புரூணை சுல்தானகத்தின் ஆட்சியின் கீழ்; பிரித்தானிய வடக்கு போர்னியோ நிறுவனத்தின் கீழ்; பிரித்தானிய ஆட்சியில்; இந்தப் புத்தாத்தான் நகரம் ஒரு நிர்வாக மையமாக மாற்றப்பட்டது.

புத்தாத்தான் நகரில் டூசுன் சமூகத்தினர் பெரும்பான்மை இனத்தவராய் வாழ்கிறார்கள். அடுத்த நிலையில் புரூணை மலாய்க்காரர்கள், கடசான் பழங்குடி மக்கள், பஜாவு பழங்குடி மக்கள் மற்றும் சீனர்கள் வாழ்கிறார்கள்.

புத்தாத்தான் மாவட்ட மன்றம்

2010 ஆகஸ்டு 2-ஆம் தேதி, பெனாம்பாங் மாவட்டத்தில் இருந்து தனி மாவட்டமாக புத்தாத்தான் மாவட்ட மன்றம் (Putatan District Council) நிறுவப்பட்டது. 2011-ஆம் ஆண்டு முதல், பாதுகாப்பு மற்றும் கல்வித்துறை தொடர்பான விசயங்கள் மட்டுமே பெனாம்பாங் மாவட்ட மன்றத்தின் அதிகார வரம்பிற்கு உட்பட்டவையாக  உள்ளன.

மற்ற அனைத்து அதிகாரப்பூர்வத் துறைகளிலும், புத்தாத்தான் மாவட்ட மன்றத்திற்கு முழுமையாக தகுதி வழங்கப்பட்டு உள்ளது.

மக்கள்தொகை 
2010-ஆம் ஆண்டு மக்கள்தொகை கணக்கெடுப்பின்படி, புத்தாத்தான் மாவட்டத்தின் மக்கள்தொகை சுமார் 54,733 என மதிப்பிடப்பட்டு உள்ளது, முக்கியமாக புரூணை மலாய் மக்கள்; பஜாவு மக்கள்; மற்றும் கணிசமான எண்ணிக்கையில் கடசான்-டூசுன்; சீனர்களும் உள்ளனர்.

காட்சியகம்

மேலும் பார்க்கவும் 
 மலேசியாவின் மாவட்டங்கள்

மேற்கோள்

மேலும் படிக்க

வெளி இணைப்புகள் 

Coordinates on Wikidata
சபா
மலேசியாவின் மாவட்டங்கள்
சபா மாநிலத்தின் மாவட்டங்கள்‎
ஆர். பி. பேரங்காடி

ஆர். பி. பேரங்காடி (RP MALL) இந்தியாவின் கேரள மாநிலம் கொல்லம் நகரில் உள்ள ஒரு வணிக வளாகமாகும். இந்தியாவின் தொழில் அதிபர்களில் ஒருவரான பி. இரவி பிள்ளையின் ஆர். பி. குழுமம் இவ்வணிக வளாகத்தை நடத்துகிறது. கொல்லத்தின் பெரிய  தெருவில் கேரள மாநில போக்குவரத்துக் கழக பேருந்து நிலையத்திற்கு அருகில் இந்த அங்காடி அமைந்துள்ளது. ஆர். பி. பேரங்காடி முன்னதாக கொல்லம் பேரங்காடி என்ற பெயரால் அறியப்பட்டது.

ஆர். பி. பேரங்காடி ஏழு தளங்களில் சுமார் 295,000 சதுர அடி (27,400 மீ2) சில்லறை விற்பனை இடத்தைக் கொண்டுள்ளது. இங்கு 2,700 சதுர அடி (250 மீ2) பரப்பளவில் மெக்டொனால்டு உணவகம் உள்ளது.

மேற்கோள்கள்

கொல்லம்
கொல்லத்திலுள்ள சுற்றுலாத் தலங்கள்
ஐயப்பன் கோயில்

ஐயப்பன் கோயில் என்பது இந்துக் கோயிலின் கருவறையில் ஐயப்பன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் ஐயப்பன் கோயில் என்று அழைக்கப்படுகிறது. ஒவ்வோர் ஐயப்பன் கோயிலிலும், ஸ்ரீசக்கரத்தின் மீது சின்முத்திரையுடன் அமர்ந்த கோலத்தில் சுமார் இரண்டு அடி உயரத்திற்கு மிகாமல், ஐயப்பன் சுவாமி பக்தர்களுக்கு அருள்பாலிக்கிறார். ஐயப்பன் கோயில்களில்  தத்துவமஸி  என்று ஒரு குறிப்பு காணப்படும். தத்+துவம்+அஸி என்று அறியப்படும் அந்தக் குறிப்பானது, 'நீ எதைத் தேடி வந்தாயோ, அதுவாகவே நீ இருக்கிறாய்' என்று பொருள்படும். அதாவது, ஒவ்வொருவருக்குள்ளும் தெய்வீகத் தன்மை நிரம்பியுள்ளது என்பதை உணர வேண்டும் என்பதின் சாராம்சம் அது. மேலும், ஐயப்பன் கோயிலில் 18 படிகள் கொண்ட ஓர் அமைப்பு காணப்படுகிறது. அது கீழ்க்கண்ட தத்துவங்களை உணர்த்துகிறது.

18 படிகளின் தத்துவங்கள் 
 பிறப்பு நிலையற்றது
 சாங்கிய யோகம்
 கர்ம யோகம்
 ஞான யோகம்
 சன்னியாசி யோகம்
 தியான யோகம்
 ஞான விஞ்ஞான யோகம்
 அட்சர பிரம்ம யோகம்
 ராஜவித்யா ராஜகுஹ்ய யோகம்
 விபூதி யோகம்
 விஸ்வரூப தரிசன யோகம்
 பக்தி யோகம்
 சேஷத்ர விபாக யோகம்
 குணத்ரய விபாக யோகம்
 புருஷோத்தம யோகம்
 தைவாசுரஸம்பத் விபாக யோகம்
 ச்ராத்தாதரய விபாக யோகம்
 மோட்ச சன்னியாச யோகம்

கேரளாவிலுள்ள சபரிமலை அய்யப்பன் கோயில், ஆரியங்காவு ஐயப்பன் கோவில், அச்சன்கோவில் தர்மசாஸ்தா கோயில், குளத்துப்புழை அய்யப்பன் கோவில், எருமேலி தர்மசாஸ்தா கோயில் தமிழ்நாட்டின் சென்னையிலுள்ள இராஜா அண்ணாமலைபுரம் ஐயப்பன் கோயில், கோயம்புத்தூரின் சித்தாபுதூர் ஐயப்பன் கோயில், கன்னியாகுமரி மாவட்டத்தின் கோட்டாறு பகுதியிலுள்ள சுவாமி ஐயப்பன் கோயில், மதுரையிலுள்ள தல்லாகுளம் பகுதியில் அமைந்துள்ள அய்யப்பன் கோயில் ஆகியவை சில முக்கிய ஐயப்பன் கோயில்களாகும்.

மேற்கோள்கள்
பிரதிமா பூரி

பிரதிமா பூரி இந்தியாவைச் சேர்ந்த ஊடகவியலாளர். 1965ஆம் ஆண்டு ஆகஸ்ட் 7ஆம் தேதி அன்று தூர்தர்ஷன் தொலைக்காட்சி தனது முதல் ஒளிபரப்பை மேற்கொண்டது. 5 நிமிடங்கள் மட்டுமே செய்யப்பட்ட அந்த சோதனை ஒளிபரப்பில் செய்திக் குறிப்புக்களை பிரதிமா பூரி வாசித்தார். இதன் மூலம் இந்தியாவின் முதல் செய்தி வாசிப்பாளர் என்ற பெருமையை பிரதிமா பூரி பெற்றார்.

வாழ்க்கைக் குறிப்பு 
இமாச்சலப் பிரதேச மாநிலத்தில் சிம்லா நகரில் வித்யா ராவத் என்ற பெயரில் பிறந்த இவர் தனது பட்டப்படிப்பிற்கு பின் அகில இந்திய வானொலியில் பணியில் சேர்ந்தார். 2007 ஆம் ஆண்டு காலமானார்.

மேற்கோள்கள் 

இந்தியப் பெண் ஊடகவியலாளர்கள்
2007 இறப்புகள்
துவாரான் மாவட்டம்

துவாரான் மாவட்டம்; (மலாய்: Daerah Tuaran; ஆங்கிலம்: Tuaran District) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்த மாவட்டத்தின் தலைநகரம் துவாரான் நகரம் (Tuaran Town).
 
சபா, மேற்கு கரை பிரிவில் உள்ள ஏழு மாவட்டங்களில் துவாரான் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 32 கி.மீ. தொலைவில் உள்ளது.

பொது

சபா மாநிலத்தின் மேற்கு கரை பிரிவில் உள்ள மாவட்டங்கள்:

 கோத்தா பெலுட் மாவட்டம் (Kota Belud District)
 கோத்தா கினபாலு மாவட்டம் (Kota Kinabalu District)
 பாப்பார் மாவட்டம் (Papar District)
 பெனாம்பாங் மாவட்டம் (Penampang District) 
 புத்தாத்தான் மாவட்டம் (Putatan District)
 ரானாவ் மாவட்டம் (Ranau District)
 துவாரான் மாவட்டம் (Tuaran District)

வரலாறு

துவாரான் என்ற பெயரின் தோற்றம் ஓரளவுக்கு இன்னும் அறியப் படாமல் உள்ளது. இருப்பினும் பிரித்தானியர்களின் வருகைக்கு முன்பே இருந்து துவாரான் நகரில் ஒரு குடியேற்றம் இருந்துள்ளது. 1800-ஆம் ஆண்டுகளில் இசுடாம்போர்டு இராஃபிள்சு துவாரான் எனும் பெயரைப் பயன்படுத்தி உள்ளார்.

இசுடாம்போர்டு இராஃபிள்சு (Stamford Raffles), 1811–ஆம் ஆண்டில் இருந்து 1815-ஆம் ஆண்டு வரை டச்சு கிழக்கிந்திய நிர்வாகத்தில் துணைநிலை ஆளுநர் பதவியில் இருந்தார். 1813–ஆம் ஆண்டில் ஜாவாவின் ஆளுநராகவும் இருந்தார்.

இசுடாம்போர்டு இராபிள்சு

அந்தக் காலக் கட்டத்தில் துவாரான், தெம்பாசு (Tempasuk) பகுதிகள் கடல் கொள்ளைகளால் பாதிக்கப்பட்டு இருந்தன. இந்தக் கடல் கொள்ளைகளை ஒடுக்குமாறு இசுடாம்போர்டு இராபிள்சை புரூணை சுல்தான் கேட்டுக் கொண்டார். 

இந்தியாவில் இருந்த பிரித்தானிய (East India Company) செயலாளருக்கு இசுடாம்போர்டு இராஃபிள்சு அனுமதி கேட்டு கடிதம் அனுப்பி இருந்தார். அந்தக் கடிதத்தில் துவாரான் எனும் பெயர் பயன்படுத்தப்பட்டு உள்ளது.

நிர்வாகப் பிரிவு

காட்சியகம்

மேற்கோள்

மேலும் படிக்க

வெளி இணைப்புகள் 

 Tuaran District Council
 Tuaran District Office

மேலும் பார்க்கவும் 
 மலேசியாவின் மாவட்டங்கள்

சபா
மலேசியாவின் மாவட்டங்கள்
சபா மாநிலத்தின் மாவட்டங்கள்‎
கெனிங்காவு மாவட்டம்

கெனிங்காவு மாவட்டம் அல்லது கெனிங்காவ் மாவட்டம் (மலாய்: Daerah Keningau; ஆங்கிலம்: Keningau District) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். அதே வேளையில் கெனிங்காவ் (Keningau Town) நகரம், கெனிங்காவ் மாவட்டத்தின் தலைநகரமும் ஆகும்.

சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில்  அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ். 

உட்பகுதி பிரிவில் உள்ள மற்ற முக்கிய நகரங்கள்: 

 பியூபோர்ட்  
 கோலா பென்யூ  
 சிபித்தாங்  
 தம்புனான்  
 தெனோம் 

இந்தப் பிரிவின் கரையோரப் பகுதிகளில் டூசுன், மூருட்டு, பிசயா மக்கள், புரூணை மலாய்க்காரர்கள் மற்றும் கெடயான் (Kedayan) இனத்தவர் சற்றே அதிகமாக உள்ளனர்.

பொது

சபா, உட்பகுதி பிரிவில் உள்ள மாவட்டங்கள்:

 பியூபோர்ட் மாவட்டம் (Beaufort District) 
 கெனிங்காவ் மாவட்டம் (Keningau District)
 கோலா பென்யூ மாவட்டம் (Kuala Penyu District) 
 நாபாவான் மாவட்டம் (Nabawan District) 
 சிபித்தாங் மாவட்டம் (Sipitang District) 
 தம்புனான் மாவட்டம் (Tambunan District) 
 தெனோம் மாவட்டம் (Tenom District)

கெனிங்காவ் மாவட்டம் 3,533 சதுர கி.மீ. பரப்பளவைக் கொண்டுள்ளது. இதன் மேற்கில் குரோக்கர் தேசியப் பூங்கா (Crocker Range); மற்றும் தென் கிழக்கில் துருஸ்மாடி மலையும் (Mount Trus Madi) எல்லைகளாக உள்ளன.

சொற்பிறப்பியல்

கெனிங்காவு நிலப்பகுதியில் ஏராளமான ஜாவானிய இலவங்கப்பட்டை மரங்கள் (Cinnamomum burmannii) உள்ளன. இந்த மரங்கள் உள்நாட்டில் கொனிங்காவ் (Koningau) என்று அழைக்கப் படுகின்றது. அந்த மரங்களில் இருந்து இந்தப் பகுதிக்கும் பெயர் வந்தததாகச் சொல்லப் படுகிறது.

வரலாறு
கெனிங்காவு 20-ஆம் நூற்றாண்டின் தொடக்க ஆண்டுகளில் பிரித்தானிய வடக்கு போர்னியோ நிறுவனத்தின் (British North Borneo) மிக முக்கியமான நிர்வாக மையங்களில் ஒன்றாக விளங்கியது. இரண்டாம் உலகப் போரின் போது, வடக்கு போர்னியோவை ஜப்பானியர்கள் ஆக்கிரமித்த காலக் கட்டத்தில், கெனிங்காவ் நகரத்தைத் தங்களின் முக்கிய நிர்வாக மையங்களில் ஒன்றாகப் பயன்படுத்திக் கொண்டனர்.

அந்தக் காலக் கட்டத்தில், கெனிங்காவில் இருந்து சேகரிக்கப்பட்ட இலவங்கப்பட்டை தெனோம் நகரில் இருந்து இரயில் வண்டி வழியாக ஜெசல்டன் (தற்சமயம்: கோத்தா கினபாலு) கொண்டு செல்லப்பட்டது. அங்கு இருந்து இங்கிலாந்து நாட்டிற்கு அனுப்பப்பட்டது, பின்னர் அங்கு இருந்து ஐரோப்பா முழுவதும் விநியோகிக்கப்பட்டு சந்தைப் படுத்தப்பட்டது.

அபின்-அபின் (Apin-Apin) அருகே உள்ள நுந்துனான் (Nuntunan) கிராமம் பிரித்தானிய நிர்வாகத்தின் போது "44" எனும் எண்ணில் அறியப்பட்டது. தெனோம் (Nuntunan) நகரில் இருந்து 44 கி.மீ. தொலைவில் இருந்ததால் அந்த அழைப்பு எண் வழங்கப்பட்டது.

காட்சியகம்

மேற்கோள்கள்

மேலும் படிக்க

மேலும் காண்க 
 மலேசியாவின் மாவட்டங்கள்

புற இணைப்புகள் 

 Keningau District Council 
 Keningau District Office 

மலேசியாவின் மாவட்டங்கள்
சபா மாநிலத்தின் மாவட்டங்கள்‎
துணிவு (2023 திரைப்படம்)

துணிவு  (ஆங்கிலத்தில்: Thunivu) என்பது 2023 இல் வெளியான ஒரு தமிழ் வங்கிக் கொள்ளை  அதிரடி நாடகத் திரைப்படமாகும். இத் திரைப்படத்தின் கதைவசனம் எழுதி வினோத் இயக்கியிருந்தார். போனிக் கபூர் தயாரித்தார். இப்படத்தில் அஜித் குமார், மஞ்சு வாரியர், சமுத்திரக்கனி, பவானி ரெட்டி ஆகியோர் முதன்மைக் கதாபாத்திரத்திலும், சான் கொக்கின், மமதி சாரி, அசய், வீரா பகவதி பெருமாள் ஆகியோர் துணை வேடங்களிலும் நடித்துள்ளனர்.

கதைச்சுருக்கம் 

சென்னையில் பிரதான பகுதியில் பரபரப்பாக இயங்கி கொண்டிருக்கும் யுவர் பேங்க் என்ற வங்கியிலிருக்கும் பணத்தை கொள்ளையடிக்க ஒரு கும்பல் திட்டம் தீட்டுகிறது. அதன்படி வங்கிக்குள் நுழையும் அந்த கும்பல், துப்பாக்கி முனையில் வங்கி ஊழியர்களையும், அங்கிருக்கும் வாடிக்கையாளர்களையும் பணயக் கைதிகளாக்குகிறது. இதில் வாடிக்கையாளர் போல வரும் டார்க்டெவில் (அஜித் குமார்) கொள்ளையர்களை துப்பாக்கியால் சுட்டு, மொத்த வங்கியையும் தனது கட்டுப்பாட்டுக்குள் கொண்டு வருகிறார். உடனே டிஜிபி தயாளன் (சமுத்திரக்கனி) தலைமையிலான காவல்துறை, மற்றும் அரசு எந்திரமும் டார்க் டெவிலைப் பிடிப்பதற்காக முயற்சிக்கிறது. இறுதியில் காவல் துறை கையில் டார்க்டெவில் சிக்கினாரா, இவர் எதற்காக  வங்கியில் கொள்ளையடிக்க நினைக்கிறார், அங்கிருக்கும் பணம் யாருடையது,  இந்தக் கேள்விகளுடன் திகில் கலந்த திரைக்கதையோடு திரைப்படம் நகர்கிறது.

நடிப்புக்கலைஞர்கள்

ஒலிப்பதிவு 

இத்திரைப்படத்திற்கு இசையமைப்பாளர் ஜிப்ரான் இசை அமைத்துள்ளார்.

மேற்கோள்கள்

வெளி இணைப்புகள் 
 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் சண்டைத் திரைப்படங்கள்
அஜித் குமார் நடித்துள்ள திரைப்படங்கள்
சமுத்திரக்கனி நடித்த திரைப்படங்கள்
செம்பழுப்பு செம்பகம்

செம்பழுப்பு செம்பகம் (Rufous coucal-சென்ட்ரோபசு யூனிரூபசு) என்பது குக்குலிடே குடும்பத்தில் உள்ள ஒரு வகை குயில் சிற்றினம் ஆகும். இது லூசோன் மற்றும் பிலிப்பீன்சு அருகிலுள்ள தீவுகளில் காணப்படுகிறது.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

Articles with 'species' microformats
செம்பகம்
குட்டை நகச் செம்பகம்

குட்டை நகச் செம்பகம் என்பது (Short-toed coucal-சென்ட்ரோபசு ரெக்டுன்குயிசு) என்பது குக்குலிடே குடும்பத்தில் உள்ள குயில் சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான புதர் நிலம் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள்

வெளி இணைப்புகள் 

 BirdLife Species Factsheet.

Articles with 'species' microformats
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
செம்பகம்
கோலா பென்யூ மாவட்டம்

கோலா பென்யூ மாவட்டம்; (மலாய்: Daerah Kuala Penyu; ஆங்கிலம்: Kuala Penyu District) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். கோலா பென்யூ (Kuala Penyu Town) நகரம், கோலா பென்யூ மாவட்டத்தின் தலைநகரம் ஆகும். இந்த மாவட்டத்தில் டூசுன் பழங்குடியினர் மிகுதியாக வாழ்கின்றனர்.

கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை (Tempurung Beach); சாவாங்கான் கடற்கரை (Sawangan Beach); சுங்கை லபுவான் நீர் முகப்பு (Sungai Labuan Waterfront) போன்ற கடற்கரைகளைக் குறிப்பிட்டுச் சொல்லலாம். கோலா பென்யூ நகரின் மையத்தில் ஓடும் சுங்கை லபுவான் (Sungai Labuan) நதியின் பெயரில் இருந்து சுங்கை லபுவான் நீர் முகப்பிற்குப் பெயர் எடுக்கப்பட்டது.

இந்த மாவட்டத்திற்கு "ஆமை" வடிவத்திலான கற்களில் இருந்து அதன் பெயர் பெறப்பட்டது. மலாய் மொழியில் ’கோலா’ (Kuala) என்றால் ஆற்றின் முகத்துவாரம்; ’பென்யூ’ (Penyu) என்றால் ஆமை என்று பொருள்படும்.

பொது

சபா, [[உட்பகுதி பிரிவு|உட்பகுதி பிரிவில்]] உள்ள மாவட்டங்கள்:

 பியூபோர்ட் மாவட்டம் (Beaufort District) 
 கெனிங்காவ் மாவட்டம் (Keningau District)
 கோலா பென்யூ மாவட்டம் (Kuala Penyu District) 
 நாபாவான் மாவட்டம் (Nabawan District) 
 சிபித்தாங் மாவட்டம் (Sipitang District) 
 தம்புனான் மாவட்டம் (Tambunan District) 
 தெனோம் மாவட்டம் (Tenom District)

வரலாறு

1960-களின் முற்பகுதியில், இந்தப் பகுதி "சித்தோம்போக்" (Sitompok) என்று பிரபலமாக அறியப்பட்டது. ஆமை வடிவத்திலான கற்கள் அதிகமாக இருந்ததை அந்தப் பெயர் குறிக்கின்றது. 1975-ஆம் ஆண்டில் கோலா பென்யூ முழு மாவட்டமாக அறிவிக்கப்பட்டது; மற்றும் நிர்வாக  வணிக மையத்திற்கான மைய புள்ளியாகவும் நிறுவப்பட்டது.

மக்கள் தொகையியல்

2010-ஆம் ஆண்டு மக்கள்தொகை கணக்கெடுப்பின்படி கோலா பென்யூ மாவட்டத்தின் மக்கள்தொகை 18,958. இவர்களில் முக்கியமானவர்கள் கடசான் (Kadazan People) அல்லது டூசுன் தாதானா (Dusun Tatana People) இனக் குழுவினர்கள் ஆகும். இவர்களே மிகப்பெரிய இனக்குழுக்களாகவும் உள்ளனர்.

அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (Sulu Archipelago); மற்றும் மிண்டனாவோ (Mindanao) பகுதியில் இருந்தும், கணிசமான எண்ணிக்கையில் சட்டவிரோதமாக குடியேறியவர்களும் உள்ளனர்.

காட்சியகம்

மேற்கோள்கள்

மேலும் படிக்க

மேலும் காண்க 
 மலேசியாவின் மாவட்டங்கள்

புற இணைப்புகள் 

 Kuala Penyu District Council
 Kuala Penyu District Office

மலேசியாவின் மாவட்டங்கள்
சபா மாநிலத்தின் மாவட்டங்கள்‎
செப்பறை அழகிய கூத்தர் கோவில்

செப்பறை அழகிய கூத்தர் கோயில், தமிழகத்தின் நெல்லை மாவட்டம்,  பாளையங்கோட்டை ஊராட்சி ஒன்றியம், இராஜவல்லிபுரம் ஊராட்சியில் தாமிரபரணி ஆற்றின் வடகரையில் அமைந்துள்ள நடராஜர் கோயில் ஆகும். இக்கோயில் திருநெல்வேலி நகரத்திற்கு வடக்கே 12.2 கிலோ மீட்டர் தொலைவிலும்,  தாழையூத்திற்கு கிழக்கே 9.3 கிலோ மீட்டர் தொலைவிலும் உள்ளது.

இத்திருத்தலத்தில் சிவன் சுயம்புமூர்த்தியாக அருள்பாலிக்கிறார். நெல்லையப்பர் என்றழைக்கப்படுகிற மூலவரான வேண்ட வளர்ந்த நாதர் சுயம்புமூர்த்தியாக தனிச் சன்னதியில் இருக்கிறார். இலிங்கத்தின் நடுவில் அம்பிகை வீற்றிருப்பது இத்திருத்தலச் சிறப்பம்சங்களில் குறிப்பிடத்தக்க ஒன்றாகும். 

இத்தலம் நடராஜரின் பஞ்ச சபைகளில் தாமிர சபை ஆகும். இச்சபையில் விஷ்ணு, அக்னி பகவான், அகஸ்தியர், வாமதேவ ரிஷி, மணப்படைவீடு மன்னன் ஆகியோருக்கு சிவபெருமான் நடனக்காட்சி கொடுத்த தலமாகும்.  இக்கோயிலில் ஆண்டுதோறும் ஆனி திருவிழா, மார்கழி திருவாதிரை திருவிழா சிறப்பாக கொண்டாடப்படுவது வழக்கம்.

புராண வரலாறு செவிவழி செய்தி
சிதம்பரத்தை ஆண்ட சிங்கவர்மன் என்ற மன்னன் சிதம்பரத்தில் நடராஜர் சிலையைப் பிரதிஷ்டை செய்ய விருப்பம் கொண்டு சோழநாட்டுச் சிற்பியான நமச்சிவாயமுத்து ஸ்தபதியை நடராஜர் சிலை செய்யப் பணித்தான். அழகின் உருவாக விளங்கிய அந்த நடராஜர் சிலை தாமிரத்தில் இருந்தது. அதைப் போன்றதொரு சிலையைத் தங்கத்தில்ெய்து பிரதிஷ்டை செய்ய விரும்பி,தாமிரத்திலான முதல் சிலையைப் பிரதிஷ்டை செய்யாமல் காலம் தாழ்த்தினான். இறைவனின் திருவிளையாடலால் இரண்டாவதாகச் செய்த சிலையும் தாமிரமாக மாறிவிட்டது. இரவில் சிங்கவர்மனின் கனவில் தோன்றிய இறைவன், ‘உன் கண்களுக்கு மட்டுமே நான் தங்கமாகத் தெரிவேன். மற்றவர்கள் கண்களுக்கு நான் தாமிரமாகவே தெரிவேன்..’ என்று அறிவுறுத்த, இரண்டாவதாகச் செய்த சிலையைச் சிதம்பரத்தில் பிரதிஷ்டை செய்து விட்டு, தனது கனவில் இறைவன் இட்ட உத்தரவுக்கிணங்க, முதலில் செய்த நடராஜர் சிலையைச் சிற்பி ஒருவனிடம் கொடுத்துவிடுகிறான் சிங்கவர்மன். சிற்பியின் கனவில் தோன்றிய இறைவன் அச்சிலையை எடுத்துக்கொண்டு தெற்கு நோக்கி செல்லுமாறு அறிவுறுத்த, நிறைவாக அச்சிலை செப்பறைத் திருக்கோவிலுக்கு வந்து சேர்ந்து பிரதிஷ்டை செய்யப்பட்டது.

மேற்கோள்கள்

வெளி இணைப்புகள்
உலகின் முதல் நடராஜர் சிலை - செப்பறை அழகிய கூத்தர் கோயில் காணொளி

திருநெல்வேலி மாவட்டத்திலுள்ள சிவன் கோயில்கள்
எமின் கீச்சான்

எமின் கீச்சான் (Emin's shrike-உலானிசு கபெர்னேட்டார்) என்பது கீச்சான் குடும்பத்தில் உள்ள ஒரு பறவை சிற்றினமாகும்.

பரவல் 
எமின் கீச்சான் கமரூன், மத்திய ஆப்பிரிக்கக் குடியரசு, காங்கோ மக்களாட்சிக் குடியரசு, கோட் டிவார், கானா, கினி-பிசாவு, மாலி, நைஜீரியா, செனிகல், தெற்கு சூடான் மற்றும் உகாண்டா ஆகிய நாடுகளில் பரவலாகக் காணப்படுகிறது. இதன் இயற்கையான வாழ்விடம் உலர் புன்னிலம் ஆகும்.

விளக்கம் 
முதுகு மற்றும் தொடைப் பகுதியில் சாம்பல் நிறத்துடனும் கழுத்து மற்றும் கண்கள் வழியாக ஒரு கருப்பு மறைப்புடன் கூடிய சிறிய, கவர்ச்சிகரமான கீச்சான் இதுவாகும். பொதுவாக இறக்கையின் முன்புறத்தில் ஒரு சிறிய வெள்ளைத் திட்டு காணப்படும். பொதுவாக இணையாகவோ அல்லது சிறிய குழுவாகவோ காணப்படும்.

நிலை 
இந்த சிற்றினம் மிகப் பெரிய வாழிட வரம்பைக் கொண்டுள்ளது, எனவே வரம்பு அளவு அளவுகோலின் கீழ் பாதிக்கப்படக்கூடிய வரம்புகளை அணுகாது. இதன் எண்ணிக்கையின் போக்கு நிலையானதாகத் தோன்றுகிறது. எனவே எண்ணிக்கையின் போக்கு அளவுகோலின் கீழ் இச்சிற்றினம் பாதிக்கப்படக்கூடிய வரம்புகளை அணுகவில்லை. இதனால் பன்னாட்டு இயற்கைப் பாதுகாப்புச் சங்கம் இந்தச் சிற்றினத்தினை தீவாய்ப்பு கவலை குறைந்த இனமாகப் பட்டியலிடப்பட்டுள்ளது.

மேற்கோள்கள் 

Articles with 'species' microformats
கீச்சான்
தெனோம் மாவட்டம்

தெனோம் மாவட்டம்; (மலாய்: Daerah Tenom; ஆங்கிலம்: Tenom District) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். தெனோம் மாவட்டத்தின் தலைநகரம் தெனோம் (Tenom Town).

தெனோம் நகரம், கோத்தா கினபாலுவில் இருந்து தெற்கே 176 கி.மீ. தொலைவிலும்; சபாவின் பிரபலமான இடங்களில் ஒன்றான லோங் பாசியா (Long Pasia) நகரில் இருந்து வடக்கே 145 கி.மீ. தொலைவிலும் அமைந்துள்ளது.

பொது

சபா, உட்பகுதி பிரிவில் உள்ள மாவட்டங்கள்:

 பியூபோர்ட் மாவட்டம் (Beaufort District) 
 கெனிங்காவ் மாவட்டம் (Keningau District)
 கோலா பென்யூ மாவட்டம் (Kuala Penyu District) 
 நாபாவான் மாவட்டம் (Nabawan District) 
 சிபித்தாங் மாவட்டம் (Sipitang District) 
 தம்புனான் மாவட்டம் (Tambunan District) 
 தெனோம் மாவட்டம் (Tenom District)

காளிமாறன் திருவிழா

அங்குள்ள மூருட் (Murut) பழங்குடி மக்கள் ஆண்டுதோறும் காளிமாறன் திருவிழாவை (Kalimaran) தெனோம் நகரில் கொண்டாடுகிறார்கள். தெனோம் நகரம் அதன் காபிக்கு பிரபலமானது. ரப்பர் தொழிலுக்கு அடுத்தபடியாக தெனோமின் பொருளாதாரத்தில் காபி தொழில் இரண்டாவது பெரிய பங்களிப்பாக உள்ளது. 

கோத்தா கினபாலுவில் இருந்து தெனோம் செல்வதற்கு சபா மாநில தொடருந்து சேவையை (Sabah State Railway) பயன்படுத்தலாம்.

சொற்பிறப்பியல்

தெனோம் பகுதி, முன்னர் காலத்தில் போர்ட் பர்ச் (Fort Birch) என்று அழைக்கப்பட்டது. பிரித்தானிய வடக்கு போர்னியோ நிறுவனத்தின் (British North Borneo Company) ஆளுநர் எர்னசுடு உட்போர்ட் பர்ச் (North Borneo Governor Ernest Woodford Birch) என்பவரின் பெயர் அந்த நகருக்கு வைக்கப்பட்டது. 

1904-ஆம் ஆண்டில் தெனோம் தொடருந்து நிலையத்தில் (Tenom Railway Station) இருந்து; பியூபோர்ட் தொடருந்து நிலையம் (Beaufort Railway Station), மெலாலாப் (Beaufort Railway Station) தொடருந்து நிலையம்; ஆகிய நிலயங்களுக்கு வடக்கு போர்னியோ தொடருந்து பாதை (North Borneo Railway Line) முடிந்ததைத் தொடர்ந்து, போர்ட் பர்ச் என்பது "தெனோம்" என மறுபெயரிடப்பட்டது.

வரலாறு

இந்த மாவட்டம் பிரித்தானிய வடக்கு போர்னியோ நிறுவனத்தால் 1900-ஆம் ஆண்டுகளில் நிறுவப்பட்டது. அதன் முதல் மாவட்ட அதிகாரியாக எம்.சி.எம். வீடன் (M.C.M. Weedon) என்பவர் நியமிக்கப்பட்டார்.

பின்னர் பிரித்தானியர்களால் சாப்போங் தோட்டம் (Sapong Estate) மற்றும் மெலாலாப் தோட்டம் (Melalap Estate) திறக்கப் பட்டதும் தெனோம் நகரமும் வளர்ச்சி காணத் தொடங்கியது. இரண்டு தோட்டங்களும் காபி தோட்டங்கள் ஆகும்.

மக்கள் தொகையியல்

தெனோம் மாவட்டத்தின் மக்கள் தொகையில் (52%) மூருட் (Murut) பழங்குடி மக்கள் மிக அதிகமாக வாழ்கின்றனர். அதே வேளையில் கடசான்-டூசுன் (Kadazandusun) பழங்குடி மக்கள் (12%); லுன் டாயே (Lundayeh) பழங்குடி மக்கள் (5%); மலாய்க்காரர்கள் (8%); மற்றும் இந்தோனேசியர்கள், பிலிப்பினோக்காரர்களும் சிறுபான்மையினராக உள்ளனர்.

சீனா, குவாங்டொங் (Guangdong) மாநிலத்தில் உள்ள லாங்சுவான் (Longchuan) பகுதியில் இருந்து இங்கு குடியேறிய சீனர்களின் வழித்தோன்றல்களின் வழியாக ஏறக்குறைய 5,000 சீனர்கள் உள்ளனர். பெரும்பாலும் இவர்கள் ’ஹக்கா’ (Hakka) இனக் குழுவைச் சேர்ந்தவர்கள்.

காட்சியகம்

மேற்கோள்கள்

மேலும் படிக்க

மேலும் காண்க 
 மலேசியாவின் மாவட்டங்கள்

புற இணைப்புகள் 

 Tenom District Council 
 Tenom District Office

மலேசியாவின் மாவட்டங்கள்
சபா மாநிலத்தின் மாவட்டங்கள்‎
எம். பிரனேஷ்

எம். பிரனேஷ் 5 சனவரி 2023 அன்று சதுரங்கப் போட்டியில் இந்தியாவின் 79வது கிராண்ட்மாஸ்டராக தேர்வு செய்யப்பட்டார். 16 வயதான பிரனேஷ் காரைக்குடியைச் சேர்ந்த முதல் கிராண்ட்மாஸ்டர், தமிழகத்திலிருந்து 28வது கிராண்ட் மாஸ்டர் ஆவார். பிரனேஷ் இந்த நிகழ்வுக்கு முன்னதாக மூன்று விதிமுறைகளை முடித்திருந்தார். ஃபிட் சர்க்யூட்டின் முதல் போட்டியான ரில்டன் கோப்பையின் வெற்றியாளராக இந்தியாவைச் சேர்ந்த எம். பிரனேஷ் 22வது தரவரிசையில், ஸ்டாக்ஹோமில் களம் இறங்கி, 8 ஆட்டங்களில் வென்று, சர்வதேச செஸ் மாஸ்டர்களான கான் குசுக்சாரி (ஸ்வீடன்) மற்றும் செஸ் கிராண்ட் மாஸ்டர் நிகிதா மெஷ்கோவ்ஸ் (லாட்வியா) ஆகியோரை விட முழுப் புள்ளியையும் பெற்றுள்ளார்.

ஸ்வீடனில் நடைபெற்ற 2022/2023 ரில்டன் கோப்பைப் போட்டி  டிசம்பர் 27 முதல் ஜனவரி 5 வரை நடைபெற்றது மற்றும் 29 தேசிய கூட்டமைப்புகளை பிரதிநிதித்துவப்படுத்தும் 136 வீரர்களை ஒன்றிணைத்தது. இந்த வெற்றிக்காக அவர் பெறும் 6.8 சர்க்யூட் புள்ளிகளுடன் எம். பிரனேஷ் தற்போது பன்னாட்டு சதுரங்கக் கூட்டமைப்பு போட்டியின் ஆரம்பச்  சுற்றில் தலைவராக உள்ளார். ஆண்டின் இறுதிக்குள் அதிகப் புள்ளிகளைக் குவிப்பவர் என எதிர்பார்க்கப்படுகிறது. 2024ல்  பன்னாட்டு சதுரங்கக் கூட்டமைப்பு வேட்பாளராக எம். பிரனேஷ் தகுதி பெறுகிறார்.

மேற்கோள்கள்

சிவகங்கை மாவட்ட நபர்கள்
தமிழக சதுரங்க வீரர்கள்
இந்திய சதுரங்க வீரர்கள்
பித்தாசு மாவட்டம்

பித்தாசு மாவட்டம் அல்லது பித்தாஸ் மாவட்டம்; (மலாய்: Daerah Pitas; ஆங்கிலம்: Pitas District) என்பது மலேசியா, சபா மாநிலம், கூடாட் பிரிவில் உள்ள ஒரு நிர்வாக மாவட்டம் ஆகும். பித்தாசு மாவட்டத்தின் தலைநகரம் பித்தாசு (Pitas Town).

இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 170 கி.மீ. தொலைவில் அமைந்து உள்ளது.

பொது

சபா, கூடாட் பிரிவில் உள்ள மாவட்டங்கள்:

 கோத்தா மருடு மாவட்டம் (Kota Marudu District) 
 கூடாட் மாவட்டம் (Kudat District)
 பித்தாசு மாவட்டம் (Pitas District) 

பித்தாசு நகருக்கு அருகே மாலுபாங் கிராமம் (Malubang Village) உள்ளது. இங்கு குறைந்த அளவில் கடல் பெருக்கு இருக்கும் போது மில்லியன் கணக்கான பவளங்களால் உருவாக்கப்பட்ட ஒரு தீவு தெரியும். இதைப் பார்க்க தொலைதூரத்தில் இருந்தும் சுற்றுலா பயணிகள் வருகிறார்கள்.

சொற்பிறப்பியல்

பித்தாசு என்பது சுங்கை மொழியின் நோபிதாசு (Nopitas) என்ற சொல்லில் இருந்து பெறப்பட்டது. "இழந்தது" என்று பொருள்படும். பெங்கோகா ஆற்றில் (Bengkoka River) ஒருமுறை வெள்ளப்பெருக்கு ஏற்பட்டது. 

கடும் வெள்ளப் பெருக்கின் விளைவாக ஆறு துண்டிக்கப்பட்டது. அந்த வகையில் அக்கால மக்களின் பேச்சு வழக்கான சொல் பின்னர் காலத்தில் பித்தாசு என்று மருவியது.

வரலாறு

பித்தாசு மாவட்டம் ஒரு காலத்தில் கூடாட் மாவட்டத்தின், நிர்வாகத்தின் கீழ் இருந்தது. பித்தாசு 1974 வரை ஒரு சிறிய மாவட்டமாக மட்டுமே இருந்தது. பின்னர் 1975 ஆம் ஆண்டு முழு மாவட்டமாக அங்கீகரிக்கப்பட்டது. 

மாவட்ட அலுவலகம் பலமுறை வெவ்வேறு இடங்களுக்கு மாற்றப் பட்டது. 1999-ஆம் ஆண்டில் பித்தாசு மாவட்ட அலுவலகம் முற்றிலும் தீக்கிரையானது; மற்றும் மாவட்டத்தைப் பற்றிய மிக முக்கியமான ஆவணங்களும் அந்தத் தீ விபத்தில் அழிந்து விட்டன.

மக்கள் தொகையியல்

2010-ஆம் ஆண்டு மக்கள் தொகை கணக்கெடுப்பின்படி, பித்தாசு மாவட்டத்தின் மக்கள் தொகை 37,808 ஆகும். பெரும்பான்மையோர் ருங்குசு (Rungus) இனக் குழுவினர். இவர்களுக்கு அடுத்து ஓராங் சுங்கை இன மக்களும் அதிகமாக உள்ளனர்.

அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (Sulu Archipelago); மற்றும் மிண்டனாவோ (Mindanao) பகுதியில் இருந்தும், கணிசமான எண்ணிக்கையில் சட்டவிரோதமாகக் குடியேறியவர்களும் உள்ளனர்.

காட்சியகம்

மேற்கோள்கள்

மேலும் படிக்க

மேலும் காண்க 
 கூடாட் பிரிவு
 மலேசியாவின் மாவட்டங்கள்

புற இணைப்புகள் 

 Pitas District Office 

மலேசியாவின் மாவட்டங்கள்
சபா மாநிலத்தின் மாவட்டங்கள்‎
இலங்கை முள்ளெலி

இலங்கை முள்ளெலி (Ceylon spiny mouse-மசு பெர்னாண்டோனி) என்பது முரிடே குடும்பத்தில் உள்ள கொறிக்கும் சிற்றினமாகும். இது இலங்கையில் மட்டுமே காணப்படும் அகணிய உயிரி. இது சிங்கள மொழியில் சிறீலங்கா கடு கீன் மியா ( ශ්‍රී ලංකා ක‍ටු හීන් මීයා) என அழைக்கப்படுகிறது.

விளக்கம் 
இதனுடைய உடல் நீளம் 9 முதல் 11 செ.மீ. ஆகும். வாலின் நீளம் 6 முதல் 7 செ.மீ. ஆகும். உடல் மேல் பகுதி சிவப்பு சாம்பல் நிறத்தில், சாம்பல் நிற தட்டையான முள்ளெலும்புகளை (ஒவ்வொன்றும் 11 மிமீ நீளம்) கொண்டுள்ளது. ஒன்றோடொன்று கலந்த மெல்லிய உரோமங்களைக் கொண்டுள்ளது. உடலின் கீழ்ப்பகுதி வெண்மையிலிருந்து சாம்பல் நிறமுடையது. பல நீண்ட கறுப்பு முடிகள் கொண்டது. காதுகள் கருமையானவை மற்றும் ஒப்பீட்டளவில் பெரியவை. நீள மூக்கு கூர்மையாக காணப்படும்.  வால் அடர் ஊதா நிறம் செதில்களுடன் உடலைவிட நீளமானது. வெட்டுப்பல் ஆரஞ்சு நிறத்தில் இருக்கும்.

பரம்பல் 
இலங்கை முள்ளெலி என்பது அழிந்து வரும் ஒரு சிற்றினமாகும். இது பின்வரும் இடங்களிலிருந்து மட்டுமே அறியப்படுகிறது.

 மத்திய மாகாணம், இலங்கை (கும்பலகமுவா)
 வடக்கு கிழக்கு மாகாண சபை, இலங்கை (கும்மண)
 தென் மாகாணம், இலங்கை (அம்பாந்தோட்டையில் உள்ள புட்டாவா மற்றும் யாலா தேசிய வனம்)
 ஊவா மாகாணம் (மொனராகலை கல்கே)

மேற்கோள்கள் 

Articles with 'species' microformats
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இலங்கை உயிரினங்கள்
சுண்டெலிகள்
அகணிய உயிரிகள்
உறைவால் சுண்டெலி

உறைவால் சுண்டெலி (மசு பிராஜிகாடா) என்பது மத்திய தாய்லாந்து மற்றும் லாவோஸில் காணப்படும் ஒரு சுண்டெலி சிற்றினம் ஆகும். இவை 2002ல் கண்டுபிடிக்கப்பட்டு ஆவணப்படுத்தப்பட்டன. கையாளும் போது வாலினை இழக்கும் தன்மையுடைய அறியப்பட்ட மசு சிற்றினம் இதுவாகும். இது சில நேரங்களில் மாநிற சுண்டெலியுடன் காணப்படுகிறது.

பரம்பல் 
தாய்லாந்தின் நாகோன் ராட்சசிமா மாகாணத்தில், பான் நோங் சங்கா மற்றும் டம்போனில் மசு பிராஜிகாடா காணப்படுவது பதிவு செய்யப்பட்டுள்ளது. இது தாய்லாந்தின் லோயி மற்றும் லாவோஸின் செகாங் மாகாணத்தின் லாமாமிலும் காணப்படுகிறது.

மேற்கோள்கள்

வெளி இணைப்புகள் 

 விலங்கியல் ஆவணங்கள்

Articles with 'species' microformats
சுண்டெலிகள்
பாலாசாகேபஞ்சி சிவ சேனா

பாலாசாஹேபஞ்சி சிவ சேனா (Balasahebanchi Shiv Sena) என்பது இந்தியாவில் 2022 இல் ஏக்நாத் சிண்டே தலைமையில் உருவாக்கப்பட்ட ஒரு இந்து தேசியவாத அரசியல் கட்சியாகும். பிரதான சிவசேனாவில் இருந்து தனித்தனியாக தேர்தல் ஆணையத்தால் புதிய சின்னம் ஒதுக்கப்பட்டது. அது இப்போது இரண்டு தனித்தனி பிரிவுகளில் ஒன்றாகும், மற்றொன்று சிவ சேனா (உத்தவ் பாலசாகேப் தாக்கரே). 2022 மகாராஷ்டிரா அரசியல் நெருக்கடியின் விளைவாக இந்த பிரிவுகள் உருவாகியுள்ளன. தற்போது இக்கட்சி மகாராட்டிரா மாநிலத்தில் பாரதிய ஜனதா கட்சியுடன் இணைந்து ஆளும் கட்சியாக உள்ளது .

இதனையும் காண்க
 சிவ சேனா (உத்தவ் பாலசாகேப் தாக்கரே)

மேற்கோள்கள் 

மகாராட்டிர அரசியல் கட்சிகள்
இந்திய அரசியல் கட்சிகள்
2022ஆம் ஆண்டில் நிறுவப்பட்ட அரசியல் கட்சிகள்
ஹனு, லடாக்

ஹனு (Hanu அல்லது Hanoo), இந்தியாவின் வடக்கில் மேற்கு இமயமலையில் அமைந்த லடாக் ஒன்றியப் பகுதியின் லே மாவட்டத்தின் கால்சி வட்டத்தில் அமைந்த ஒரு கிராம ஊராட்சி ஆகும்.ஹனு சமவெளியில் அமைந்த ஹனு கிராமம் மேல் ஹனு மற்றும் கீழ் ஹனு இரண்டாகப் பிரிந்துள்ளது.ஹனு கிராமம் 224 வீடுகள் கொண்டுள்ளது.பரோக்பா மக்கள் அதிகம் வாழும் லடாக்கிய கிராமங்களில் ஹனு கிராமமும் ஒன்றாகும்.

புவியியல்
சிந்து ஆறு மற்றும் சோர்பத் பள்ளத்தாக்கு இடையே அமைந்த ஹனு சமவெளியில் மேல் ஹனு மற்றும் கீழ் ஹனு என இரண்டு பகுதிகளாக  ஹனு கிராமம் உள்ளது. ஹனு கிராமத்திலிருந்து புறப்புடும் ஓடை சிந்து ஆற்றில் கலக்கிறது. இதனருகில் தா கிராமம் அமைந்துள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி ஹனு கிராமம் 224 வீடுகளும், 1207 மக்கள் தொகையும் கொண்டது. அதில் ஆண்கள் 587 மற்றும் பெண்கள்  620 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 190 ஆகவுள்ளனர். இதன் சராசரி  எழுத்தறிவு  485 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1 மற்றும் 1204  ஆகவுள்ளனர்.ஹனு கிராமத்தில் பரோக்பா மக்கள் அதிகம் வாழ்கின்றனர்.

இதனையும் காண்க
 பரோக்பா மக்கள்

மேற்கோள்கள்

 ஆதாரங்கள்
 

லே மாவட்டம்
லே மாவட்டத்தின் நகரங்களும் ஊர்களும்
தா, லடாக்

தா (Dah (or Dha, Da), இந்தியாவின் வடக்கில் லடாக் ஒன்றியப் பகுதியின்  லே மாவட்டத்தில் உள்ள கால்சி வருவாய் வட்டத்தில் அமைந்த ஒரு கிராம ஊராட்சி ஆகும்.இது சிந்து ஆற்றின் கீழ் பகுதியில் அமைந்துள்ளது. திபெத்திய பௌத்த சமயத்தை பின்பற்றும் பரோக்பா மக்கள் இக்கிராமத்தில் அதிகம் வாழ்கின்றனர்.இதனருகில் ஹனு கிராமம் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி தா கிராமம் 103 வீடுகள் கொண்டுள்ளது.  இதன் மக்கள் தொகை 609 ஆகும். அதில் ஆண்கள் 324 மற்றும் பெண்கள்  285 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 95 ஆகவுள்ளனர். இதன் சராசரி  எழுத்தறிவு 303  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 0 மற்றும் 607 ஆகவுள்ளனர். இதன் மக்கள் பெரும்பான்மையாக திபெத்திய பௌத்தம் பயில்கின்றனர்.

இதனையும் காண்க
 ஹனு, லடாக்
 பரோக்பா மக்கள்

மேற்கோள்கள்

வெளி இணைப்புகள்
 Jitaditya Narzary, Into The Brokpa Country: Dah, Hanu, & Beama, Travelling Slacker (blog), 27 October 2018.
 Jitaditya Narzary, Dah Village: The Citadel of Brokpas, Travelling Slacker (blog), 14 January 2019.
லே மாவட்டம்
லே மாவட்டத்தின் நகரங்களும் ஊர்களும்